

PROJEKTS uz 04.06.2024.

Tuvākajā domes sēdē: 12.06.2024.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2024. gada 12. jūnijā **Nr.**«DOKREGNUMURS»

**Par kokmateriālu izsoles rezultātu apstiprināšanu**

Ādažu novada pašvaldības dome (turpmāk - dome) izskatīja elektronisko izsoļu vietnē <https://izsoles.ta.gov.lv> 31.05.2024. sagatavotu aktu Nr. 3625313/0/2024-AKT (turpmāk – Akts) par kustamas mantas – kokmateriālu (turpmāk – kustamā manta), krautnes atrašanās vieta – Elīzes iela 12, Kadaga, Ādažu pag., Ādažu nov., pārdošanu izsolē ar augšupejošu soli. Akts apstiprināts ar Pašvaldības mantas iznomāšanas un atsavināšanas komisijas (turpmāk – Komisija) 31.05.2024. (prot. Nr. ĀNP/1-7-14-2/24/20).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Kustamā manta tika nodota atsavināšanai ar domes 04.04.2024. lēmumu Nr.134 “Par koku pārdošanu izsolē”.
2. Kopējais kustamās mantas – kokmateriālu krautnes apjoms, ir 297,015 m3 koksnes.
3. Kustamās mantas nosacītā cena 20383,- *euro* tika apstiprināta ar domes 17.04.2024. lēmumu Nr. 135 “Par kokmateriālu nosacītās cenas apstiprināšanu un izsoles organizēšanu”.
4. Kustamās mantas izsoles noteikumi Nr. ĀNP/1-7-14-1/24/13 (turpmāk – izsoles noteikumi) tika apstiprināti ar Komisijas 24.04.2024. lēmumu (prot. Nr. ĀNP/1-7-14-2/24/13).
5. Kustamās mantas elektroniskās izsole sākās 30.04.2024. plkst.13.00 un noslēdzās 30.05.2024. plkst. 13.00. No Akta izriet, ka izsolei bija autorizēts viens dalībnieks SIA "Grantiņi Mežs" (reģ. Nr. 40203316348), kurš ar 1. soli nosolīja augstāko cenu (20633 *euro*), un atbilstoši izsoles noteikumu 27. punktam tā ir atzīstama par izsoles uzvarētāju, iegūstot tiesības slēgt kustamās mantas pirkuma līgumu ar tūlītēju samaksu par summu 20 633 *euro*.
6. Sludinājums par kustamās izsoli, tai skaitā Publiskas personas mantas atsavināšanas likuma 12. pantā noteiktā informācija, tika publicēta pašvaldības tīmekļvietnē [www.adazunovads.lv](http://www.adazunovads.lv) 24.04.2024., laikrakstā "Latvijas Vēstnesis" 29.04.2024. (oficiālās publikācijas Nr. OP 2024/83.IZ19).
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par kustamās mantas pārdošanu izsolē ir apstiprināts ar Komisijas 31.05.2024. lēmumu (prot. Nr. ĀNP/1-7-14-2/24/20).
8. Saskaņā ar izsoles noteikumu 27. punktu SIA “Grantiņu Mežs” 14 (četrpadsmit) dienu laikā no izsoles dienas pašvaldības kredītiestādes kontā ir samaksājusi pirkuma summu 18 594,70 *euro*, tas ir, starpību starp par kustamo mantu nosolīto cenu (20 633,- *euro*) un pirms izsoles iemaksāto nodrošinājuma summu (2 038,30 *euro*).
9. Publiskas personas mantas atsavināšanas likums nosaka:
   1. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
   2. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Kustamās mantas pirkuma līgumu paraksta — publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

Pamatojoties uz Pašvaldību likuma 10. panta pirmās daļas 17. punktu, 73. panta ceturto daļu, Publiskas personas mantas atsavināšanas likuma 34. panta otro daļu un 36. panta pirmo daļu, Pašvaldības mantas iznomāšanas un atsavināšanas komisijas 24.04.2024. izsoles noteikumu (Nr. ĀNP/1-7-14-2/24/13) 33. punktu, Ādažu novada pašvaldības dome

**NOLEMJ:**

1. **Apstiprināt** Ādažu novada pašvaldības kustamās mantas – kokmateriālu, kas atrodas Ādažu novada pašvaldības īpašumā esošajā zemes vienībā ar kadastra apzīmējumu 8044 005 0088 un adresi Elīzes iela 12, Kadaga, Ādažu pag., Ādažu nov., (297,015 m3 apjomā) 30.05.2024. noslēgušās 1. izsoles ar augšupejošu soli rezultātussaskaņā ar aktu par kustamas mantas pārdošanu izsolē Nr. 3625313/0/2024-AKT (pielikumā), kas 31.05.2024. sagatavots elektronisko izsoļu vietnē <https://izsoles.ta.gov.lv>.
2. **Slēgt** pirkuma līgumu par 1. punktā noteikto kustamo mantu ar SIA “Grantiņu Mežs” (reģ. Nr. 40203316348, juridiskā adrese: “Kartona Fabrika 2”, Gaujasrēveļi, Rankas pag., Gulbenes nov., LV - 4416) par pirkuma summu 20 633,- *euro* (divdesmit tūkstoši seši simti trīsdesmit trīs *euro*).
3. Pašvaldības mantas iznomāšanas un atsavināšanas komisijai 8 (astoņu) darbdienu laikā pēc šī lēmuma pieņemšanas **publicēt** pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un 10 (desmit) darbdienu laikā **uzaicināt** SIA “Grantiņu Mežs” noslēgt kustamas mantas pirkuma līgumu.
4. Centrālās pārvaldes Juridiskajai un iepirkumu nodaļai divu nedēļu laikā pēc šī lēmuma pieņemšanas **sagatavot** parakstīšanai 2. punktā noteikto līgumu.
5. Pašvaldības izpilddirektoram **parakstīt** 2.punktā noteikto līgumu un **nodrošināt** lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, GRN, NĪN, CKS, IDR - @

Guna Cielava, 27343916